กรมทางหลวง แนะนำเส้นทางเลือกจาก กทม. สู่ภูมิภาคต่าง ๆ ช่วงเทศกาลสงกรานต์
นายสราวุธ ทรงศิวิไล อธิบดีกรมทางหลวง เปิดเผยว่า กรมทางหลวงได้เตรียมพร้อมอำนวยความสะดวกและความปลอดภัยรองรับการเดินทางของประชาชนในการเดินทางไปสู่ภูมิภาคต่าง ๆ ในช่วงเทศกาลสงกรานต์ ระหว่างวันที่ 11 - 17 เมษายน 2566 โดยคาดการณ์ปริมาณจราจรเข้า- ออกกรุงเทพมหานคร บนทางหลวงสายหลักและมอเตอร์เวย์ 10 เส้นทางประมาณ 7,026,157 คัน มากกว่าเทศกาลสงกรานต์ปีที่ผ่านมาร้อยละ 5.3 ทั้งนี้ กรมทางหลวงได้แนะนำเส้นทางเลือกบนทางหลวงสายหลักและสายรอง เพื่อให้ประชาชนวางแผนการเดินทางล่วงหน้า ทั้งเส้นทางภาคเหนือ ภาคตะวันออกเฉียงเหนือ ภาคตะวันออกและภาคใต้อย่างไรก็ตาม ย้ำว่า กรมทางหลวงพร้อมดูแลด้านความสะดวกปลอดภัยการเดินทางของประชาชน พร้อมขอความร่วมมือผู้ใช้ทางขับขี่ด้วยความระมัดระวัง ปฏิบัติตามกฎจราจร วางแผนการเดินทางล่วงหน้า เตรียมร่างกายให้พร้อม หากประชาชนต้องการสอบถามข้อมูลการเดินทางเพิ่มเติมหรือขอความช่วยเหลือระหว่างการเดินทางสามารถติดต่อได้ที่สายด่วนกรมทางหลวง 1586 สายด่วนมอเตอร์เวย์ 1586 กด 7 (โทรฟรีทุกเครือข่ายตลอด 24 ชั่วโมง) และตำรวจทางหลวง 1193